user
Generate a headline for the following text: \nNgenxa yokunqunyanyiswa kweentshukumo zoluntu noshishino nguRhulumente kwiinyanga ezigqithileyo, abantu abaninzi baye bagutyungelwa ngumvandedwa. Izigidi zabasebenzi ziye zacuthelwe imivuzo, abanye abakwazanga kwa ukuyifumana imivuzo kuba bezisebenzela kanti abanye balahlekelwe yimisebenzi. Yonke lo nto idale ukungonwabi ebantwini abaninzi. Amaziko anceda abantu ngentuthuzelo yomphezulu axakeke kakhulu ngeli thuba lekhorona, eyenze idemesha enkulu kuqoqosho lwehlabathi nasentlalweni yoluntu. I’solezwe lesiXhosa lincokole noGqirha Musa Mthombeni – osebenzisana noMetropolitan kwiphulo labo lokuqinisa abantu kwezemidlalo elijikeleza ilizwe lonke. “Ukungazi indlela oza kubhatala ngayo amatyala, ukungazi apho uza kufumana khona umvuzo – zizinto ezo ezenza umvandedwa ebantwini. Xa umqeqeshi esithi akazu kwazi ukunika (umsebenzi) umvuzo wakhe kuba ungayikhabanga ibhola okanye ungakwazanga ukuvelisa; lo nto ibafaka phantsi koxinizelelo kakhulu abantu.” utshilo ugqirha Mthombeni. 
“Into ekufuneka uyazi yile: Awukho wedwa kwimeko okuyo. Ukuba ayikho enye indlela onokuzenzela ngayo imali, kuya nyanzeleka ucinge ngolunye uhlobo. Kufuneka kubekho indlela onokuguqula ngayo imekho okuyo. Kubalulekile ukwenza lo nto ukuze ingqondo yakho ingabulaleki sisimo esikhoyo. Funda isakhono esitsha ngeli thuba ngoba oko kungakuvulela amathuba amatsha okwenza imali. Ingqondo kufuneka isebenze ngendlela efanelekileyo futhi ihlaziywe ukuze ingaqheli ukusebenza ngendlela enye ngoba lo nto ichaphazela indlela obuhamba ngayo ubomi bomntu ngamnye. Kufuneka abantu bacinge okuhle ngoba oko kubanika amandla ebomini” uvale ngalo mazwi ugqirha Mthombeni. Phantse yonke imidlalo iphazamisekile eMzantsi Afrika kwinqanaba elisezantsi neliphezulu. Kodwa likhona ithemba ngoba imidlalo efana neqakamba, igalufa neminye edlalwa ngabantu abangasondelelaniyo inikwe ilungelo lokudlalwa kwakhona. Imidlalo efana nebhola ekhatywayo namanqindi ingabuya yona kwiinyanga ezizayo noxa kuthiwe abadlali bangabuyela ezinkampini zabo. 
“Iphulo lethu lijoliswe ebantwini ukuze bakwazi ukumelana neengxaki ezidalwe kukuqhambuka kwekhorona. Abantu baseMzantsi Afrika bajamelene neengxaki ezinkulu kwaye siqonda kakuhle okokuba ubomi abusoze bufane nakuqala,” utshilo uNtokozo Madonsela oligosa likaMetropolitan.
assistant
Sure, here's a headline for the given text - uGqirha Mthombeni nogxawakhe bakwaMetropolitan : nimelana njani noxinizelelo leKhorona?